Stefano szállása nagyon tiszta, tágas, ízlésesen berendezett, kényelmes, de mindenképpen tudni kell róla, hogy a központtól kimondottan távol esik. Firenze fő buszvonalán könnyen elérhető, bár a városban 90 perces jegyek vannak érvényben vagy különböző gyűjtőjegyek, és mivel a látnivalók egymáshoz közel fekszenek, sehogy sem tűnik praktikusnak. Mindenesetre nem leküzdhetetlen a távolság gyalog sem és aki nem szeret sétálni, buszozhat is, cserébe pedig csendes, családias környezetben pihenhet a napi városnézés után, ahol kitűnő éttermek, fagyizók, bárok és bevásárlási lehetőségek várják, amiknek a megtalálásában Stefano készségesen segít. Különben is nagyon kedves, ugyanakkor diszkrét házigazda, szívesen osztotta meg velünk a tapasztalatait, mint helyi lakos, és szinte bármikor szolgálatunkra is állt, tekintettel arra, hogy ő maga is a házban lakott.
Ebből annyi származott, hogy a lakás egy részét az ő családja kedv szerint használja akkor is, ha épp vendégei vannak, igaz a mi lakrészünk külön zárható volt, így ez különös problémát nem okoz.
Mindent összevetve kellemesen éreztük magunkat, és ami ennél is nagyobb szó: otthonosan.